## Rješenje kojim se Tomislavu Jakupiću oduzima odobrenje za rad investicijskog savjetnika

### NN 65/2010 (26.5.2010.), Rješenje kojim se Tomislavu Jakupiću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2036

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Tomislava Jakupiću iz Koprivnice, Voćarski put 24, za rad investicijskog savjetnika, na sjednici održanoj 20. svibnja 2010. godine donijela je

RJEŠENJE

1. Tomislavu Jakupiću iz Koprivnice, Voćarski put 24, oduzima se odobrenje za rad investicijskog savjetnika.

2. Podaci iz ovog rješenja upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 87.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 12. travnja 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Tomislavu Jakupiću iz Koprivnice, Voćarski put 24, za rad investicijskog savjetnika.

Nakon izvršenog uvida u predmete Agencije klasa: UP/I-451-04/07-08/26 i klasa: 451-04/10-17/02, utvrđeno je sljedeće:

Rješenjem Agencije, klasa: UP/I-451-04/07-08/26, urbroj: 326-111/07-4, od 1. ožujka 2007. godine, Tomislavu Jakupiću iz Koprivnice, Voćarski put 24, zaposleniku kreditne institucije Podravska banka d.d. Koprivnica (dalje u tekstu: Banka), izdana je na neodređeno vrijeme dozvola za obavljanje poslova investicijskog savjetnika.

U predmetu Agencije klasa: 451-04/10-17/02, Banka je 7. travnja 2010. godine, Agenciji dostavila obavijest o otkazu Ugovora o radu s Tomislavom Jakupićem, koji je u Banci obavljao poslove investicijskog savjetnika, s 31. ožujka 2010. godine. S tim u vezi je Agencija 22. travnja 2010. godine, Tomislavu Jakupiću, Zaključkom klasa: UP/I-451-04/10-08/17 odredila rok od 3 (tri) mjeseca za dostavu dokaza o obavljanju poslova investicijskog savjetnika, sukladno članku 24. stavak 2. Zakona o tržištu kapitala.

Dana 7. svibnja 2010. godine, Agencija je zaprimila obavijest Tomislava Jakupića u kojoj navodi da mu je otkazan Ugovor o radu sa Podravskom bankom d.d. Isto tako navodi da više ne radi u ovlaštenom investicijskom društvu, niti obavlja poslove investicijskog savjetnika i traži da mu se oduzme izdano odobrenje za rad.

Sukladno odredbi članka 24. stavak 2. Zakona investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona, propisano je da će Agencija investicijskom savjetniku oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Tomislav Jakupić više ne obavlja poslove investicijskog savjetnika, sukladno odredbi članka 24. stavak 2. Zakona, slijedom čega više ne ispunjava uvjete na temelju kojih mu je izdano odobrenje za rad, pa je sukladno odredbi članka 27. stavak 4. Zakona, odlučeno kao u točki 1. izrjeke rješenja.

Sukladno odredbi članka 24. stavak 9. Zakona, Agencija vodi Registar investicijskih savjetnika, slijedom čega je odlučeno kao u točki 2. izrjeke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/17

Urbroj: 326-111/10-3

Zagreb, 20. svibnja 2010.

Član Uprave
Željko Kopčić, v. r.

Rješenje, NN 65/2010-2036